title: Kommissionens gennemførelsesforordning (EU) nr. 1351/2011 af 20. december 2011 om ændring af Rådets forordning (EF) nr. 747/2001 for så vidt angår suspension af EU-toldkontingenter og referencemængder for visse landbrugsprodukter med oprindelse i Vestbredden og Gazastriben

text:
               21.12.2011

               DA

               Den Europæiske Unions Tidende

               L 338/29

         KOMMISSIONENS GENNEMFØRELSESFORORDNING (EU) Nr. 1351/2011
   af 20. december 2011
   om ændring af Rådets forordning (EF) nr. 747/2001 for så vidt angår suspension af EU-toldkontingenter og referencemængder for visse landbrugsprodukter med oprindelse i Vestbredden og Gazastriben
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 747/2001 af 9. april 2001 om forvaltning af fællesskabstoldkontingenter og referencemængder for varer, der er præferenceberettigede i medfør af aftalerne med visse Middelhavslande, og om ophævelse af forordning (EF) nr. 1981/94 og (EF) nr. 934/95 (1), særlig artikel 5, stk. 1, litra b), og
   ud fra følgende betragtninger:

               (1)

               Der er indgået en aftale i form af brevveksling mellem Den Europæiske Union på den ene side og Vestbredden og Gaza-stribens Palæstinensiske Myndighed på den anden side om yderligere liberalisering for landbrugsprodukter, forarbejdede landbrugsprodukter, fisk og fiskevarer og om ændring af Euro-Middelhavsinterimsassocieringsaftalen om handel og samarbejde mellem Det Europæiske Fællesskab på den ene side og Den Palæstinensiske Befrielsesorganisation (PLO) til fordel for Vestbredden og Gaza-stribens Palæstinensiske Myndighed på den anden side (»aftalen«) (2). Aftalen blev godkendt på EU's vegne ved Rådets afgørelse 2011/824/EU (3).

               (2)

               Ifølge aftalen gælder der i en periode på ti år fra aftalens ikrafttrædelse udvidede toldindrømmelser for import til Den Europæiske Union af ubegrænsede mængder af produkter med oprindelse i Vestbredden og Gazastriben. Desuden er der ifølge aftalen også mulighed for en eventuel yderligere forlængelse af de udvidede toldindrømmelser afhængigt af den fremtidige økonomiske udvikling i Vestbredden og Gazastriben.

               (3)

               Da der ifølge aftalen skal ske en yderligere liberalisering af handelen med landbrugsprodukter, forarbejdede landbrugsprodukter og fisk og fiskevarer, bør anvendelsen af de toldkontingenter og referencemængder, der i bilag VIII til forordning (EF) nr. 747/2001 er fastsat for produkter med oprindelse i Vestbredden og Gazastriben, suspenderes i den periode, aftalen anvendes.

               (4)

               Rådets forordning (EØF) nr. 4088/87 af 21. december 1987 om betingelserne for anvendelse af præferencetold ved indførsel af visse af blomsterdyrkningens produkter med oprindelse i Cypern, Israel, Jordan, Marokko samt på Vestbredden og i Gazaområdet (4) blev ophævet ved Rådets forordning (EF) nr. 1234/2007 (5).

               (5)

               Kommissionens forordning (EØF) nr. 700/88 af 17. marts 1988 om visse gennemførelsesbestemmelser for ordningen for indførsel til Fællesskabet af visse af blomsterdyrkningens produkter med oprindelse i Cypern, Israel, Jordan og Marokko samt på Vestbredden og i Gazastriben (6) blev ophævet ved Kommissionens forordning (EF) nr. 1227/2006 (7).

               (6)

               Da nævnte forordninger er ophævet, er artikel 2 i forordning (EF) nr. 747/2001, i henhold til hvilken der ikke kan gives toldindrømmelser for afskårne blomster og blomsterknopper, hvis prisbetingelserne i forordning (EØF) nr. 4088/87 ikke overholdes, blevet overflødig og bør derfor udgå.

               (7)

               Forordning (EF) nr. 747/2001 bør derfor ændres i overensstemmelse hermed.

               (8)

               Da aftalen træder i kraft den 1. januar 2012, bør nærværende forordning anvendes fra denne dato.

               (9)

               Foranstaltningerne i denne forordning er i overensstemmelse med udtalelse fra Toldkodeksudvalget —

         VEDTAGET DENNE FORORDNING:
   Artikel 1
   I forordning (EF) nr. 747/2001 foretages følgende ændringer:

               1)

               Som artikel 1a indsættes:
               »Artikel 1a
               Suspension af anvendelsen af toldkontingenter og referencemængder for produkter med oprindelse i Vestbredden og Gazastriben
               Anvendelsen af de toldkontingenter og referencemængder, der i bilag VIII er fastsat for produkter med oprindelse i Vestbredden og Gazastriben, suspenderes midlertidigt for en periode på ti år fra den 1. januar 2012.
               Afhængigt af den fremtidige økonomiske udvikling i Vestbredden og Gazastriben kan der dog overvejes en eventuel forlængelse for en yderligere periode senest et år før tiårsperiodens udløb som fastsat i aftalen i form af brevveksling, som blev godkendt på EU's vegne ved Rådets afgørelse 2011/824/EU (8).

               2)

               Artikel 2 udgår.

         Artikel 2
   Denne forordning træder i kraft på tredjedagen efter offentliggørelsen i Den Europæiske Unions Tidende.
   Den anvendes fra den 1. januar 2012.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 20. december 2011.

            På Kommissionens vegne

         José Manuel BARROSO

            Formand

      (1)  EFT L 109 af 19.4.2001, s. 2.

      (2)  EUT L 328 af 10.12.2011, s. 5.

      (3)  EUT L 328 af 10.12.2011, s. 2.

      (4)  EFT L 382 af 31.12.1987, s. 22.

      (5)  EUT L 299 af 16.11.2007, s. 1.

      (6)  EFT L 72 af 18.3.1988, s. 16.

      (7)  EUT L 222 af 15.8.2006, s. 4.

      (8)  EUT L 328 af 10.12.2011, s. 2.«


title: Kommissionens gennemførelsesforordning (EU) nr. 1024/2014 af 26. september 2014 om fastsættelse af den tildelingskoefficient, som skal anvendes på de ansøgninger om importlicens, der er indgivet fra 8. til 14. september 2014 inden for rammerne af de toldkontingenter, der blev åbnet for sukker ved forordning (EF) nr. 891/2009 og gennemførelsesforordning (EU) nr. 170/2013, og om suspension af indsendelse af ansøgninger om sådanne licenser

text:
               27.9.2014

               DA

               Den Europæiske Unions Tidende

               L 283/44

         KOMMISSIONENS GENNEMFØRELSESFORORDNING (EU) Nr. 1024/2014
   af 26. september 2014
   om fastsættelse af den tildelingskoefficient, som skal anvendes på de ansøgninger om importlicens, der er indgivet fra 8. til 14. september 2014 inden for rammerne af de toldkontingenter, der blev åbnet for sukker ved forordning (EF) nr. 891/2009 og gennemførelsesforordning (EU) nr. 170/2013, og om suspension af indsendelse af ansøgninger om sådanne licenser
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 1308/2013 af 17. december 2013 om en fælles markedsordning for landbrugsprodukter og om ophævelse af Rådets forordning (EØF) nr. 922/72, (EØF) nr. 234/79, (EF) nr. 1037/2001 og (EF) nr. 1234/2007 (1), særlig artikel 188, stk. 1 og 3, og
   ud fra følgende betragtninger:

               (1)

               Ved Kommissionens forordning (EF) nr. 891/2009 (2) og Kommissionens gennemførelsesforordning (EU) nr. 170/2013 (3) blev der åbnet årlige toldkontingenter for indførsel af sukker.

               (2)

               De mængder, der er ansøgt om i de importlicensansøgninger, som er indgivet fra 8. til 14. september 2014 for delperioden fra 1. til 31. oktober 2014, overstiger for løbenummer 09.4321 de disponible mængder. Det bør derfor fastsættes, i hvilket omfang der kan udstedes importlicenser, idet der fastsættes en tildelingskoefficient, som skal anvendes på de mængder, der er ansøgt om, og som beregnes i overensstemmelse med artikel 7, stk. 2, i Kommissionens forordning (EF) nr. 1301/2006 (4). Indgivelsen af yderligere ansøgninger om importlicenser for dette løbenummer bør suspenderes indtil udgangen af kontingentperioden.

               (3)

               De mængder, der er ansøgt om i de importlicensansøgninger, som er indsendt fra 8. til 14. september 2014 for delperioden fra 1. til 31. oktober 2014 for løbenummer 09.4367, svarer til de disponible mængder. Indgivelsen af yderligere ansøgninger om importlicenser for dette løbenummer bør suspenderes indtil udgangen af kontingentperioden.

               (4)

               For at sikre at foranstaltningen forvaltes effektivt, bør denne forordning træde i kraft på dagen for offentliggørelsen i Den Europæiske Unions Tidende —

         VEDTAGET DENNE FORORDNING:
   Artikel 1
   1.   For de mængder, der er indgivet importlicensansøgninger for i medfør af forordning (EF) nr. 891/2009 [og gennemførelsesforordning (EU) nr. 170/2013] fra 8. til 14. september 2014, fastsættes de tildelingskoefficienter, der er anført i bilaget til denne forordning.
   2.   Indgivelsen af yderligere ansøgninger om importlicenser suspenderes indtil udgangen af kontingentperioden 2014/2015 for de løbenumre, der anført i bilaget.
   Artikel 2
   Denne forordning træder i kraft på dagen for offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 26. september 2014.

            På Kommissionens vegne

            For formanden

         Jerzy PLEWA

            Generaldirektør for landbrug og udvikling af landdistrikter

      (1)  EUT L 347 af 20.12.2013, s. 671.

      (2)  Kommissionens forordning (EF) nr. 891/2009 af 25. september 2009 om åbning og forvaltning af visse fællesskabstoldkontingenter for sukker (EUT L 254 af 26.9.2009, s. 82).

      (3)  Kommissionens gennemførelsesforordning (EU) nr. 170/2013 af 25. februar 2013 om overgangsforanstaltninger for sukker som følge af Kroatiens tiltrædelse (EUT L 55 af 27.2.2013, s. 1).

      (4)  Kommissionens forordning (EF) nr. 1301/2006 af 31. august 2006 om fælles regler for administration af toldkontingenter for import af landbrugsprodukter på grundlag af en importlicensordning (EUT L 238 af 1.9.2006, s. 13).

      BILAG
      CXL-indrømmelsessukker
      Kontingentperiode 2014/2015
      Ansøgninger indsendt fra 8. til 14. september 2014

                  Løbenummer

                  Land

                  Tildelingskoefficient (%)

                  Yderligere ansøgninger

                  09.4317

                  Australien

                  —

                  —

                  09.4318

                  Brasilien

                  —

                  —

                  09.4319

                  Cuba

                  —

                  —

                  09.4320

                  Alle tredjelande

                  —

                  —

                  09.4321

                  Indien

                  33,311125

                  Suspenderet

      Balkansukker
      Kontingentperiode 2014/2015
      Ansøgninger indsendt fra 8. til 14. september 2014

                  Løbenummer

                  Land

                  Tildelingskoefficient (%)

                  Yderligere ansøgninger

                  09.4324

                  Albanien

                  —

                  —

                  09.4325

                  Bosnien-Hercegovina

                  —

                  —

                  09.4326

                  Serbien

                  —

                  —

                  09.4327

                  Den Tidligere Jugoslaviske Republik Makedonien

                  —

                  —

      Overgangsforanstaltninger, undtagelsesvis import af sukker og import af industrisukker
      Kontingentperiode 2014/2015
      Ansøgninger indsendt fra 8. til 14. september 2014

                  Løbenummer

                  Type

                  Tildelingskoefficient (%)

                  Yderligere ansøgninger

                  09.4367

                  Overgangsforanstaltninger (Kroatien)

                  —

                  Suspenderet

                  09.4380

                  Undtagelsesvis import

                  —

                  —

                  09.4390

                  Industrisukker

                  —

                  —


title: Kommissionens gennemførelsesforordning (EU) nr. 484/2012 af 7. juni 2012 om fastsættelse af maksimumsbeløbet for støtten til privat oplagring af olivenolie inden for rammerne af den licitation, der blev indledt ved gennemførelsesforordning (EU) nr. 430/2012

text:
               8.6.2012

               DA

               Den Europæiske Unions Tidende

               L 148/22

         KOMMISSIONENS GENNEMFØRELSESFORORDNING (EU) Nr. 484/2012
   af 7. juni 2012
   om fastsættelse af maksimumsbeløbet for støtten til privat oplagring af olivenolie inden for rammerne af den licitation, der blev indledt ved gennemførelsesforordning (EU) nr. 430/2012
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 1234/2007 af 22. oktober 2007 om en fælles markedsordning for landbrugsprodukter og om særlige bestemmelser for visse landbrugsprodukter (fusionsmarkedsordningen) (1), særlig artikel 43, litra d), sammenholdt med artikel 4, og
   ud fra følgende betragtninger:

               (1)

               Kommissionens gennemførelsesforordning (EU) nr. 430/2012 af 22. maj 2012 om indledning af en licitation med henblik på fastsættelse af støtte til privat oplagring af olivenolie (2) fastsætter to dellicitationsperioder.

               (2)

               I henhold til artikel 13, stk. 1, i Kommissionens forordning (EF) nr. 826/2008 af 20. august 2008 om fælles bestemmelser for støtte til privat oplagring af bestemte landbrugsprodukter (3) beslutter Kommissionen på grundlag af de bud, der er meddelt af medlemsstaterne, enten at fastsætte et maksimumsbeløb for støtten eller ikke at fastsætte et maksimumsbeløb for støtten.

               (3)

               På grundlag af de bud, der er indsendt til den første dellicitation, er det hensigtsmæssigt at fastsætte et maksimumsbeløb for støtten til privat oplagring af olivenolie for den dellicitationsperiode, der slutter den 5. juni 2012.

               (4)

               For at give et hurtigt signal til markedet og sikre en effektiv forvaltning af foranstaltningen bør denne forordning træde i kraft på dagen for offentliggørelsen i Den Europæiske Unions Tidende.

               (5)

               Forvaltningskomitéen for Den Fælles Markedsordning for Landbrugsprodukter har ikke afgivet udtalelse inden for den af formanden fastsatte frist —

         VEDTAGET DENNE FORORDNING:
   Artikel 1
   For den dellicitationsperiode, der slutter den 5. juni 2012 inden for rammerne af den licitation, der blev indledt ved gennemførelsesforordning (EU) nr. 430/2012, fastsættes maksimumsbeløbet for støtten til privat oplagring af olivenolie som angivet i bilaget til denne forordning.
   Artikel 2
   Denne forordning træder i kraft på dagen for offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 7. juni 2012.

            På Kommissionens vegne For formanden

         José Manuel SILVA RODRÍGUEZ

            Generaldirektør for landbrug og udvikling af landdistrikter

      (1)  EUT L 299 af 16.11.2007, s. 1.

      (2)  EUT L 132 af 23.5.2012, s. 13.

      (3)  EUT L 223 af 21.8.2008, s. 3.

      BILAG

                  Produkt

                  Maksimumsbeløb for støtten
                  (EUR/ton/dag)

                  Ekstra jomfruolie

                  0,65

                  Jomfruolie

                  0,65